**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със Заповед № 450/29.04.2024г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ е одобрен:

**Подробен устройствен план (ПУП) – План за регулация и застрояване (ПРЗ)** за частично изменение на ПУП-ПРЗ за УПИ IV и УПИ V, кв.136 по плана на гр. Севлиево, изработен на основание чл.134, ал.1, т.1 и ал.2, т.2 от ЗУТ.

**ПЛАН ЗА РЕГУЛАЦИЯ (ПР):**

Променя се отреждането на УПИ ІV – „за жилищно строителство и обществено обслужване“, кв.136 по плана на гр. Севлиево.

УПИ ІV се отрежда само „за жилищно строителство“. Регулационните линии се поставят в съответствие с имотните граници на ПИ 65927.501.2522 по КККР на гр. Севлиево.

Променя се отреждането на УПИ V – „за жилищно строителство и обществено обслужване“, кв.136 по плана на гр. Севлиево.

УПИ V се отрежда само „за жилищно строителство“. Регулационните линии се поставят в съответствие с имотните граници на ПИ 65927.501.2520 по КККР на гр. Севлиево.

Неразделна част от ПР са 1бр. чертеж и обяснителна записка 1 лист, съставляващи графичната част.

**ПЛАН ЗА ЗАСТРОЯВАНЕ (ПЗ):**

За новообразуваните УПИ ІV и УПИ V, кв.136 по плана на гр. Севлиево се установява жилищна устройствена зона за средно застрояване – Жс – при следните устройствени показатели:

- начин на застрояване – свободно и свързано;

- характер на застрояване – средно с височина до 15м;

- максимална плътност на застрояване – 70%;

- максимална интензивност на застрояване – 2,0;

- минимална озеленена площ – 30%;

- ограничителни и задължителни линии на застрояване от графичната част на ПУП - ПЗ;

Неразделна част от ПЗ са 1бр. чертеж и обяснителна записка 1 лист, съставляващи графичната част.

Заповедта да се връчи на заинтересуваните лица по реда на чл.61 от Настоящата заповед да се връчи на заинтересуваните лица по реда на АПК.

На основание чл. 215 от ЗУТ, заповедта подлежи на обжалване чрез Кмета на Община Севлиево до Административен съд – Габрово, в четиринадесет дневен срок от връчването.

На заинтересуваните лица е изпратено съобщението за издадената заповед с писма и обратна разписка.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 29.04.2024г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.